Zruck in Cuzco (Engl.) oder Cusco (DE, span.) oder Qosco. Qosco isch di offizell schriibwis vo de Stadt, i de Inka-Sprach "Checua". Di meiste Luet da sind zweisprachig: Checua und Spanisch, engl. choends praktisch noed.  En Tag zur Erholig, liechte Spatziergang zu wiitere Inka-Ruine: Q'enqo und Saqaywaman (nei, die Ruine haet nuet mit "sexy woman" ztue, au waenn mer's fast glich  usspricht). Sind riesigi Steibleock, wo's mit groesster Praezision ufenandbiege haend und Gebaeude gformt haend. Haet es "gheims" Tunnel, eng und stockfinster, ca. 10 Meter. Haesch wuerklich noed mal meh d Hand gseh, wo vor em Gsicht gsi isch zum allfaellige Felse erkaenne. Sust schoeni Tempel, zum Teil i Hoehle, und e Rutschbahn us Naturstei. De 1. Mai nimm ichs namal gmuetlich und gan daenn uf de Nachtbus uf Arequipa, 9h.